CELEX: 62016TN0919
Language: fi
Date: 2016-12-28 00:00:00
Title: Asia T-919/16: Kanne 28.12.2016 – Collins v. parlamentti

6.3.2017   
            
            
               FI
            
            
               Euroopan unionin virallinen lehti
            
            
               C 70/23
            
         Kanne 28.12.2016 – Collins v. parlamentti
   (Asia T-919/16)
   (2017/C 070/32)
   Oikeudenkäyntikieli: englanti
   
      Asianosaiset
   
   
      Kantaja: Jane Maria Collins (Hotham, Yhdistynyt kuningaskunta) (edustaja: asianajaja I. Anderson)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan parlamentin 25.10.2016 tekemän päätöksen olla puolustamatta kantajan vapauksia ja erioikeuksia,
            
         
               —
            
            
               määräämään kantajan vaatimuksesta, että Euroopan parlamentti puolustaa hänen vapauksiaan ja erioikeuksiaan Euroopan unionin erioikeuksista ja vapauksista tehdyn pöytäkirjan 8 artiklan nojalla
            
         
               —
            
            
               määräämään korvattavaksi aineettoman vahingon, jonka kantaja on kärsinyt tämän päätöksen johdosta
            
         
               —
            
            
               velvoittamaan vastaajan korvaamaan kantajalle aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka koskee Euroopan ihmisoikeussopimuksen 6 artiklan rikkomista; Euroopan parlamentin oikeudellisten asioiden valiokunta ja Euroopan parlamentti eivät ole tutkineet kantajan esittämiä todisteita.
            
         
               2)
            
            
               Toinen kanneperuste, joka koskee Euroopan ihmisoikeussopimuksen 6 artiklan rikkomista; Euroopan parlamentin oikeudellisten asioiden valiokunta ja Euroopan parlamentti eivät ole perustelleet asianmukaisesti päätöstään olla puolustamatta kantajan vapauksia Euroopan unionin erioikeuksista ja vapauksista tehdyn pöytäkirjan 8 artiklan nojalla.
            
         
               3)
            
            
               Kolmas kanneperuste, joka koskee Euroopan ihmisoikeussopimuksen 6 artiklan ja 11 artiklan rikkomista; Euroopan parlamentin oikeudellisten asioiden valiokunta ja Euroopan parlamentti eivät ole järjestäneet puolueetonta kuulemismenettelyä.
            
         
               4)
            
            
               Neljäs kanneperuste, joka koskee Euroopan parlamentin oikeudellisten asioiden valiokunnan ja Euroopan parlamentin tekemää vakavaa oikeudellista virhettä.